Met hierdie Vryheids maand vieringe word ons herinner aand die vordering wat ons gemaak het sedert 1994. Ons gee erkenning aan die feit dat Suid-Afrika 'n veel beter samelewing is as wat dit was voor 1994. Die ekonomie wat ons van die apartheids regering geërf het, was basies bankrot, die aanbreek van ons demokrasie het 'n verandering in voorspoed vir ons ekonomie gebring. Ons ekonomie is nou 'n meer inklusief en toon steeds bestendige groei. Ons moet trots wees op die vordering wat ons in die afgelope 21 jaar gemaak het.
Ons het uit die as van apartheid opgestaan en staan vandag trots op die wêreld verhoog, ons stemme en teenwoordigheid dra ook die nodige gesag by instellings soos die Verenigde Nasies en die Afrika Unie. Ons het nie toegelaat dat ons verdeelde verlede ons toekoms vorm nie. Saam het ons 'n nuwe samelewing gebou wat gebasseer is op die waardes van 'n verenigde, nie-rassige, nie-seksistiese en demokratiese Suid-Afrika.
Ons oë bly gerig op ons mikpunt om 'n beter lewe vir alle Suid-Afrikaners te bou. Ons bou op die stewige fondamente wat ons sover gebou het en ons vernaamste uitdaging is om armoede uit te wis en ongelykheid te verminder Ons moet ook meer doen om te seker te maak dat meer mense voordeel trek uit die vrugte van ons demokrasie sodat hulle lewens vir die beter.
Die Nasionale Ontwikkelingsplan, ons lang termyn padkaart vir ekonomiese ontwikkeling en werkskepping, sal dit moontlik maak vir ons om te strewe om 'n samelewing te bou soos die Grondwet en die Vryheidsmanifes voorskryf. Ons is juis besig om die beplannings afdeling in die Premiers kantoor te versterk om werk te maak van hierdie Ontwikkelings plan.
Ons het ‘n hoë prys vir ons vryheid en demokrasie betaal en daarom moet ons nooit die slagoffers en vryheidsvegters vergeet nie. Ons plig is om 'n nuwe nalatenskap gebaseer op die beginsels van gelykheid, demokrasie en menseregte te bou.
As Suid-Afrikaners moet ons verenig bly in ons ondersteuning vir die Grondwet, veral die waardes wat dit daar stel vir ons en die demokratiese instellings wat daar gestig is.
Vryheids dag is nie net n dag vir lede van die regerende party, die ANC nie, dit is die dag waar alle landsburgers vrygemaak was van onderdrukking en wat deur alle Suid Afrikaners herdenk moet word.